 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ርክብ ሰሜን ኮርያን ኣሜሪካን ላሕሊሑ 17 ታሕሳስ 2018 ምንጪ ስእሊ, Reuters ፕሬዝደንት ኣሜሪካ ዶናልድ ትራምፕን ሰሜን ኮርያዊ መዘንኡ ኪም ጆንግ ኡንን ኣብዚ ዓመት ኣብ ሲንጋፑር ምርኻቦም ዝዝከርዩ ታሪኻዊ ኣብ ዝተብሃለ ርክቦም ድማ ክልትኣዊ ርክብ እተን ሃገራት ናብ ዝሓሸ ብርኪ ናብ ዝወስድ ኣንፈት ኣመላኺቶም ካብቲ ሽዑ እዋን ጀሚሩ ግን ሰሜን ኮርያ ኣብ ክልተ ስምዒት ኾይናያ ንኣሜሪካ እንትትጥምታ ኹራን ምትፍናን ዝነከየ ስምዒትን ብወገን ሰሜን ኮርያ ክርአይ ጸኒሑ እዚውን ኾይኑ ግን መራሕተን ዳግማይ ዝራኸብሉ ጉባኤ ክህሉ ተተስፍዩ ነይሩዩ ሰሜን ኮርያ ሓቀኛ ዕድል ንስምምዕ ምጥፋእ ኑክሌር መራሒ ሰሜን ኮርያ ቻይና ኣትዩ ከይከውን ይጥርጠር ደቡብ ኮርያ ምስ ሰሜን ኮርያ ክትዛተ ትደሊ ግህሰት ሰብኣዊ መሰላት ሰሜን ኮርያ ይቕጽልዩ ዘሎ ዝብል ጸብጻብ ምስ ወጽአ ግን ኣሜሪካ ኣብ ልዕሊ ሰለስተ ላዕለዎት ሓለፍቲ ስራሕታ ሃገር ሓድሽ ማዕቀብ ኣንቢራ እዚ ማዕቀብ ቐጠና ኮርያ ካብ ኒኩሌር ናጻ ዝገብር መገዲ ንዘልኣለም ዝዓጹዩ ክትብል ድማ ሰሜን ኮርያ ኾኒና ምምሕዳር ሰሜን ኮርያ ኣብ ዘውጽኦ መግለጺ ብሓድሽ ማዕቀብ ኣሜሪካ ዝተሰምዖ ቑጥዐን ድንጋጸን ኣንጸባሪቑ እቲ ማዕቐብ ናብቲ ዝሓለፈ ዓመት ዝነበረ ርሱን ምትፍናን ዝመልስዩ ክብል ድማ ብሃገራዊ ቴሌቭዥኑ ኣብ ዘሕለፎ መልእኽቲ ኾኒኑ ኣብቲ ዝሓለፈ ዓመት ኣብ ሞንጎ መራሕቲ ክልቲኤን ሃገራት ዝነበረ ልውውጥ ቃላት ዳርጋ ናይ ቃላት ኲናት እዩ ነይሩ ዶናልድ ትራምፕ ንፕሬዝደንት ሰሜን ኮርያ ንኡሽቶ በዓል ሮኬት ኢሉ እንትገልጾ ዓለም ገጢሙዋ ዘይፈልጥ ቑጥዐን ሓውን ክስዕቦዩ ኢሉዎ ነይሩ እቲ ማዕቀብ ግን እንታይዩ? 